Управление на стреса - отделяйте време за забавление и почивка — Efektna
Efektna Здраве Управление на стреса – отделяйте време за забавление и почивка
Стресът ни съпътства на ежедневна база и това не е само при отделни хора, а масово явление. Това, независимо дали ни харесва или не, е част от живота през 21-ви век. Пред нас обаче винаги има избор и до голяма степен ние избираме дали да живеем в напрежение и да се терзаем или да изберем по-лекия поглед върху нещата. Всъщност, специалистите по стрес мениджмънт са единодушни – има начин всеки един от нас да направи живота си много по-лек.
Веднага възниква въпроса как да го направим, а отговорът е доста елементарен – просто отделяйте достатъчно време за забавление и почивка. Това не е шега. Специалистите по стрес мениджмънт вече са доказали, че онези хора, които отделят достатъчно време за да се забавляват на ежедневна база, много по-лесно се справят със стресовите ситуации на ежедневния живот.
Много хора казват, че в техния натоварен график няма време за забавления и почивка, но експертите по стрес мениджмънт напомнят, че това не е опция. Всеки трябва да намери това време и да си го посвети. Независимо колко сте заети, вие трябва да отделите по малко време за разпускане всеки ден, иначе рискувате да съсипете нервната си система и да започнете да реагирате като на голям стресор дори и на съвсем незначителни и елементарни ежедневни събития. Всъщност, да се правите на корави и да лишавате себе си от време за развлечения накрая ще ви превърне в една лабилна личност с разклатено емоционално състояния, която просто ще се чувства стресирана на ежедневна база.
Ето какво трябва да направим за да подсилим своята устойчивост на стрес:
Заделете всеки ден по малко време за релаксация в натоварения си график. Това е вашето време да се освободите от всички отговорности и грижи и да презаредите батериите.
Отделете всеки ден по малко време за развлечения, независимо дали става дума за разходка, рисуване или свирене на пиано.
Предизвикайте собствения си смях. Смехът се счита за най-ефективния начин да се преборим с напрежението и стреса. Това може да стане като почетете някоя смешна книга, погледате комедиен филм или пък като се посмеете на някое от многобройните видеа с аматьорски смешни видео клипове в интернет. Клиповете със смешно видео заснето със скрита камера също вършат чудесна работа.
Здравословен начин на живот бори стреса